
Ministru kabineta sēdes protokollēmums

Rīkojuma projekts "Grozījums Ministru kabineta 2018. gada 12. jūnija rīkojumā Nr. 267 "Par finansējumu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta, nomas maksas, pārcelšanās un aprīkojuma iegādes izdevumu segšanai""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Atļaut Kultūras ministrijai valsts budžeta apakšprogrammā 22.07.00 “Nomas maksas VAS "Valsts nekustamie īpašumi" programmas "Mantojums-2018" ietvaros” nomas maksas un papildu maksājumu izdevumiem Brīvības bulvārī 32, Rīgā, veikt samazinājumu 2024.gadā par 65 331 euro. Atļaut minēto finanšu līdzekļu atlikumu pārvirzīt uz Kultūras ministrijas budžeta programmu 21.00.00 "Kultūras mantojums", lai daļēji segtu Latvijas Nacionālā vēstures muzeja komunālo maksājumu izdevumus par telpām Pils laukumā 3, Rīgā, 2024.gadā.
· 4. Atbalstīt finansējuma pārdali Kultūras ministrijas resora ietvaros 2025. gadā, novirzot finansējumu par telpu nomu Brīvības bulvārī 32, Rīgā, 156 494 euro apmērā no valsts budžeta apakšprogrammas 22.07.00 "Nomas maksas VAS "Valsts nekustamie īpašumi" programmas "Mantojums-2018" ietvaros" budžeta programmai 20.00.00 "Kultūrizglītība" Mākslu izglītības kompetences centra "Nacionālā mākslu vidusskola" pagaidu telpu nomas maksas nodrošināšanai.
· 5. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šī protokollēmuma 3.punktam.
· 6. Kultūras ministrijai atbilstoši šī protokollēmuma 4. punktā paredzētajam iesniegt priekšlikumu Finanšu ministrijā Kultūras ministrijas budžeta izdevumu 2025. gadam precizēšanai.

